E 1276 e voe roet gwirioù-marchad da vBeverwijk gant ar chont Floris V, ha gwirioù-kêr e 1298 gant Jan I. Marchadourien binvidik eus Amsterdam a savas o domani eno er XVIIvet kantved e Huize Akerendam, Huize Westerhout hag e Huize Scheijbeeck. Goude Emgann Castricum (1799) e voe savet ul linenn-difenn e 1800. E 1944, e-pad an Eil Brezel-Bed, e voe paket 500 den e Beverwijk hag e Velsen-Noord gant soudarded an arme nazi, peogwir e oa bet lazhet tri den a genlaboure gant an nazied. Diwar ar 500 den e voe lazhet 63 anezho.